SL Uradni list Evropske unije C 359/3

Obvestilo osebam, za katere veljajo omejevalni ukrepi iz Sklepa Sveta 2011/486/SZVP, kakor se izvaja z Izvedbenim sklepom Sveta (SVZP) 2016/1748, in Uredbe Sveta (EU) št. 753/2011, kakor se izvaja z Izvedbeno uredbo Sveta (EU) 2016/1736, o omejevalnih ukrepih zaradi razmer v Afganistanu

(2016/C 359/03)

Osebe, navedene v Prilogi k Sklepu Sveta 2011/486/SZVP (1), kakor se izvaja z Izvedbenim sklepom Sveta (SZVP) 2016/1748 (2), in v Prilogi I k Uredbi Sveta (EU) št. 753/2011 (3), kakor se izvaja z Izvedbeno uredbo Sveta (EU) 2016/1736 (4), o omejevalnih ukrepih zaradi razmer v Afganistanu, obveščamo o naslednjem:

Resolucija 1988 (2011), ki jo je sprejel Varnostni svet Združenih narodov, uvaja omejevalne ukrepe proti posameznikom in subjektom, ki so bili pred datumom sprejetja te resolucije označeni za talibane, ter proti drugim posameznikom, skupinam, podjetjem in subjektom, povezanim z njimi, kakor je določeno v oddelku A („Posamezniki, povezani s talibani“) in oddelku B („Subjekti ter druge skupine in podjetja, povezani s talibani“) prečiščenega seznama odbora, ustanovljenega v skladu z resolucijama 1267 (1999) in 1333 (2000), kot tudi proti drugim posameznikom, skupinam, podjetjem in subjektom, povezanim s talibani.

Odbor, ustanovljen v skladu z odstavkom 30 Resolucije Varnostnega sveta Združenih narodov 1988 (2011), je 7. septembra 2016 spremenil in posodobil seznam posameznikov, skupin, podjetij in subjektov, za katere veljajo omejevalni ukrepi.

Zadevne osebe lahko zahtevo za ponovno preučitev odločitve o vključitvi na seznam ZN skupaj z dokazili kadar koli pošljejo odboru ZN, ustanovljenemu v skladu z odstavkom 30 RVSZN 1988 (2011). Zahtevo je treba poslati na naslov:

United Nations — Focal point for delisting Security Council Subsidiary Organs Branch Room TB-08045D United Nations New York, N.Y. 10017 UNITED STATES OF AMERICA Tel. +1 9173679448 Faks +1 2129631300/3778 E-pošta: delisting@un.org

Več informacij: https://www.un.org/sc/suborg/en/sanctions/1988

Na podlagi odločitve ZN se je Svet Evropske unije odločil, da je treba osebe, ki so jih ZN uvrstili na seznam, vključiti na seznama oseb, skupin, podjetij in subjektov, za katere veljajo omejevalni ukrepi, določeni v Sklepu 2011/486/SZVP in Uredbi (EU) št. 753/2011. Razlogi za uvrstitev navedenih oseb na seznam so navedeni v ustreznih vnosih v Prilogi k Sklepu in Prilogi I k Uredbi.

Zadevne osebe obveščamo, da lahko pri pristojnih organih zadevne države članice oziroma zadevnih držav članic (glej spletna mesta, navedena v Prilogi II k Uredbi (EU) št. 753/2011) zaprosijo, da se jim dovoli uporaba zamrznjenih sredstev za nujne potrebe ali natančno določena plačila (glej člen 5 uredbe).

Zadevne osebe lahko zahtevo za ponovno preučitev odločitve o vključitvi na navedena seznama skupaj z dokazili pošljejo Svetu na naslov:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-pošta: sanctions@consilium.europa.eu.

Obenem zadevne osebe obveščamo, da lahko odločitev Sveta izpodbijajo pred Splošnim sodiščem Evropske unije v skladu s pogoji iz drugega odstavka člena 275 ter četrtega in šestega odstavka člena 263 Pogodbe o delovanju Evropske unije.

(1) UL L 199, 2.8.2011, str. 57.

(2) UL L 264, 30.9.2016, str. 38.

(3) UL L 199, 2.8.2011, str. 1.

(4) UL L 264, 30.9.2016, str. 8.